ועדת העבודה, הרווחה והבריאות, כנסת 19, פרוטוקול מספר 352, 2015-01-21 14:30

חיים כץ: שלום לכולם, היום יום רביעי בשבוע, א' בשבט, 21 בינואר, 2015, אני מתכבד לפתוח את ישיבת ועדת העבודה, הרווחה והבריאות.

<אבנר עורקבי: איזה רווחה ואיזה בריאות.

חיים כץ: אני חושב שמטרת הישיבה היתה להעלות את שכר המינימום במשק, אני חושב שזו מטרה חשובה מאד לכשעצמה.

<קריאות: - - -

חיים כץ: יחד עם זה, גם אני לא הרגשתי עם זה טוב.

חיים כץ: גם צלצלו אלי שתי ח"כיות – לא מהוועדה, דווקא.

חיים כץ: גם אורית סטרוק , ואמרו לי - תשמע, יש בעיה עם העובדים הסיעודיים.

חיים כץ: ואני שאלתי אותן – ואם יש בעיה, אז אנחנו לא מאשרים את החוק?

חיים כץ: והם אמרו – לא, אנחנו מאשרים את החוק אבל בוא תראה מה אנחנו יודעים לעשות כדי שלא תהיה בעיה.

חיים כץ: היה שיתוף פעולה עם אבי ניסנקורן, יו"ר ההסתדרות.

חיים כץ: היינו מתואמים, והתקשרנו לראש הממשלה ואמרנו – אנחנו לא מעבירים את החוק.

חיים כץ: הוא אמר – אתם מעבירים, ונמצא פתרונות.

חיים כץ: הפתרונות הם כדלהלן: בסיעודיים, יינתן פיצוי לגמלת הסיעוד בגובה עליית שכר המינימום בהתאם לפעימות שבחוק.

חיים כץ: זה לגבי הסיעודיים.

חיים כץ: עכשיו אני רוצה גם להגיד – אלה שנכים פה, יוכלו להגיד.

חיים כץ: לח"כים יש ברירה לומר שלא מקובל עליהם, ושהם לא יעבירו.

חיים כץ: יש אופציה לכל אחד מהם לחזור לסיעה שלו, מאחר ויש ועדת הסכמות ולהגיד: אנחנו מתנגדים, ואין חוק.

חיים כץ: אז שלא תהיה פופוליטיקה והצטדקות, כי אנחנו ישבנו על זה כל זמן המליאה ולפני, עד עכשיו, וניסינו להביא למקסימום.

יעקב מרגי: אבל הסתייגויות יש למרות ההסכמה.

חיים כץ: ברור.

<קריאות: - - -

קארין אלהרר: כשאתה אומר סיכומים – למי הכוונה, גמלת סיעוד לקשישים?

חיים כץ: כן, לקשישים.

קארין אלהרר: ומה עם נכי השר"מ?

אורית סטרוק: כי הסיעוד – זה כבר כתוב פה.

אורית סטרוק: כבר בהתחלה שהובאה לממשלה כתוב שהעלות גם מושפעת מעדכון קצבת הסיעוד - - -

חיים כץ: לגבי השר"מ, נכים שמקבלים קצבת שירותים מיוחדים.

חיים כץ: תקשיבו עד הסוף לפני שאתם צועקים: יוקם צוות שכולל נציגי אוצר, ביטוח לאומי, משרד הרווחה, משרד המשפטים, הסתדרות, ויו"ר ועדת העבודה והרווחה.

חיים כץ: כל אחד מהגופים יוגבל לשני אנשים בצוות.

חיים כץ: עבודת הצוות תסתיים לא יאוחר מה-26 בפברואר, 2015.

אורלי לוי אבקסיס: לפני הבחירות אין סיכוי שזה יהיה.

חיים כץ: מוסכם – תוספת של 100 מיליון שקל לבסיס התקציב לשנת 2015 לפיצוי אוכלוסיית מקבלי השר"מ.

חיים כץ: הוועדה תמליץ לממשלה הבאה על אופן חלוקת הסכום.

חיים כץ: הסכום הזה צריך להספיק לכולם.

חיים כץ: בשנת 2015, בבסיס התקציב.

<נעמי מורביה: - - נציגי נכים?

חיים כץ: יהיו, אנחנו נזמין אותם.

חיים כץ: אנחנו נזמין אותם.

חיים כץ: שקלנו, יש המון גופים של נכים, ואז אמרנו - ואנחנו נשמע אותם,זה נוגע אליהם, הם לא יהיו מחוץ לחדר, הם יהיו בתוך החדר ויביעו את דעתם.

<בלהה ברג: אנחנו גם מבקשים שנציבות שוויון לאנשים עם מוגבליות - -

חיים כץ: לא.

חיים כץ: זה מה יש.

חיים כץ: אנחנו יודעים שיש עוד גופים, ועוד נכים, לצערנו.

חיים כץ: זה מה ידענו להעביר.

חיים כץ: אני יודע שאנחנו ערב בחירות, אני לא רוצה לעשות פוליטיקה אבל אני רוצה להגיד תודה לראש הממשלה, ומגיעה לו תודה על זה שהוא נתן את זה, ואני מקווה שזה מביא פתרון לאוכלוסיית השר"מ.

חיים כץ: זה צריך להביא פתרון כי אם אנחנו לוקחים את הגופים ומחשבים, אני לא רוצה להיכנס לזה יותר מדי כי היה לנו כבר בלאגן גדול עם האוצר.

<קריאה: ומה עם הילדים הנכים?

<קריאה: - - -

חיים כץ: הסיעודים הם לא חלק מה-100 מליון.

חיים כץ: ה-100 מיליון זה רק לשר"מ.

<נירית סעדון: מה עם הילדים, נחשבים פה?

חיים כץ: לא נחשבים פה.

<נירית סעדון: זאת אומרת שאנחנו עוד פעם שקופים?

חיים כץ: בחוק הזה, בהסכם הזה – לא ידענו להביא.

חיים כץ: אי אפשר להביא את הכל - - אי אפשר.

<נירית סעדון: אבל - - - 5,000 ילדים נכים במדינת ישראל.

<נירית סעדון: מה אתם?

חיים כץ: תקשיבי, אנחנו לא יודעים להביא.

<נירית סעדון: אז מה נעשה?

חיים כץ: לא יודעים להביא.

חיים כץ: נקודה.

חיים כץ: אנחנו לא ראויים, אולי.

חיים כץ: זה מה שאנחנו ידענו להביא.

<נירית סעדון: אז אל תעשו את העליה הזו.

חיים כץ: מאה אחוז.

חיים כץ: אז אני לא מקבל את דעתך.

<נירית סעדון: אתה לא מקבל כי אתה לא אב לילד נכים.

<נירית סעדון: מה עם הילדים הנכים?

<נירית סעדון: תנו לנו פתרון.

<נירית סעדון: נפסיק לעבוד?

<נירית סעדון: נתמוטט?

<נירית סעדון: נקרוס?

<נירית סעדון: מה?

חיים כץ: לא יודע.

חיים כץ: ניסיתי להביא.

חיים כץ: לא יודע.

<נירית סעדון: "לא יודע", זה לא תשובה.

<נירית סעדון: מה אתנו?

<נירית סעדון: אתם רוצים לראות 5,000 ילדים קורסים?

<נירית סעדון: הם לא מספיק חשובים?

<נירית סעדון: נשלח אותם למוסד?

<נירית סעדון: מה נעשה אתם?

<נעמי מורביה: אני יכולה להציע משהו?

<נעמי מורביה: במסגרת ה-100 מיליון - - -

<נירית סעדון: זה לא יעבוד.

<נירית סעדון: תמיד הילדים נשארים בצד.

חיים כץ: אומר פקיד האוצר שה-100 מיליון כוללים את הילדים.

<קריאות: - - -

אורלי לוי אבקסיס: לפרוטוקול, שהאוצר יענו.

יעקב מרגי: הם לא מוגדרים כמקבלים שר"מ.

<נעה בן שבת: יש קבוצת ילדים שקיבלה.

<קריאות: - - -

<נירית סעדון: אז מצד אחד נתתם לנו לטיפה, ומהצד השני סתירה?

<נירית סעדון: למי נפנה אחר כך, מה עושים?

אורלי לוי אבקסיס: מה עם האוצר?

אורלי לוי אבקסיס: הוא יכול לתת לנו תשובה מה קורה עם ה-5,000 ילדים האלה?

אורלי לוי אבקסיס: הם מתמוטטים.

אורלי לוי אבקסיס: שיתנו תשובה – הילדים בפנים או לא בפנים?

יעקב מרגי: הם לא מגודרים כשר"מ.

אורלי לוי אבקסיס: אותם ילדים שקיבלו העלאה בקצבה, יהיו בפנים או לא יהיו בפנים?

חיים כץ: בכל אופן, שיהיה ברור שגם אם לא היינו מביאים את זה, כל הח"כים פה היו תומכים בהצעת החוק.

קארין אלהרר: - - -

חיים כץ: שאלתי אותך?

חיים כץ: כל ח"כ שיושב כאן יכול ללכת לסיעה שלו ולהגיד שהוא לא מסכים.

קארין אלהרר: אדוני היושב ראש, שיהיה ברור.

קארין אלהרר: אתם לא תשסו אוכלוסייה מוחלשת אחת באוכלוסייה מוחלשת אחרת.

חיים כץ: אנחנו לא רוצים.

קארין אלהרר: זה מה שאתם בעצם אומרים, בסב-טקסט - -

חיים כץ: מי זה "אתם"?

קארין אלהרר: אני תומכת בהעלאת שכר מינימום, יחד עם זאת אני חושבת שלהעלות את שכר המינימום בלי לתת מענים לכל האוכלוסיות – זה פשע.

<קריאות: - - -

קארין אלהרר: הוא לא עשה את זה כי לא היה מנעה לסיעודיים.

חיים כץ: היום הוא יכול לבוא ולהגיד – אין מענה לסיעודיים.

חיים כץ: אני לא מאשר את זה.

חיים כץ: אתם עושים פוליטיקה, אז גם אני אעשה פוליטיקה.

<קריאות: - - -

אורלי לוי אבקסיס: מה העלות להוסיף אותם?

קארין אלהרר: אני אצביע בעד חוק שכר המינימום ובעד העלאת שכר המינימום, זה צודק, זה מוסרי נכון.

קארין אלהרר: יחד עם זאת, אמרתי גם בשיחות עם אבי וגם בשיחות אתך, שאי אפשר להפקיר את החלשים ביותר.

חיים כץ: בשיחה אתי אמרת.

קארין אלהרר: וגם עם אבי, וגם עם אגף התקציבים באוצר, וגם עם קובי אמסלם.

קארין אלהרר: אני באה ואומרת את הדבר הפשוט הבא: אנחנו צריכים לדעת להסתכל לאנשים האלה בעיניים ולהבין שאין להם מי שייקח אותם להתקלח.

קארין אלהרר: לכן אנחנו צריכים לתת את העליה הזו.

קארין אלהרר: מה שאני מבקשת – שלא תהיה לשווא העלאה של 1,000 שקלים לילדים, שה-5,000 ילדים האלה, שהעלינו את ה-1,000 שקלים, אחרי מאבק משנת 2009- לא ייפגעו, אלא גם הם יהיו זכאים להעלאה הזו.

אורלי לוי אבקסיס: מישהו יכול לעשות לנו חישוב כמה עולה להוסיף אותם?

חיים כץ: פחות מ-100 מיליון.

<קריאות: - - -

אורלי לוי אבקסיס: אבל זה בבסיס התקציב, לכן זה יהיה מחושב גם בשנה שאחרי זה.

אילן גילאון: אתם רוצים לעשות פה הצגה פוליטית?

אילן גילאון: אני אצטרף - - ישבתם כולכם בממשלה שהאמינה שאם אין נכים, אין זקנים, אין בזבוזים.

אילן גילאון: כל הזמן.

אילן גילאון: עכשיו, מה הפוזה שלכם, תגידו?

אילן גילאון: - - -כל יומיים מה היא נותנת לכם חזרה?

אילן גילאון: - -

<קריאות: - - -

חיים כץ: לפני שנעבור לחוק אני אומר לכם: יש ועדה שהקראתי מי יהיו הנציגים שלה, היא תקבל את כל הבקשות.

חיים כץ: יש 100 מיליון שאמורים להספיק - -

אורית סטרוק: זה לא אמור להספיק, אתה יודע איך אני יודעת?

אורית סטרוק: כי בשיחת טלפון לפני יומיים אתה עשית לי חישוב מהיר- - -

חיים כץ: לכמה שנים?

אורית סטרוק: אתה אמרת לי שצריכים 180 - - -

חיים כץ: נכון.

חיים כץ: לכמה שנים?

חיים כץ: לכמה שנים?

חיים כץ: את מבינה שאנחנו לא יכולים לדבר יותר מדי, אני מדבר על שנת 2015.

אורלי לוי אבקסיס: אני רוצה שגם נציג הוועדה לזכויות הילד יהיה.

אורלי לוי אבקסיס: שמישהו יהיה שם לשמור על האינטרסים של הילדים.

חיים כץ: - - -

אורלי לוי אבקסיס: - - -

חיים כץ: הוועדה הזו מסיימת את עבודתה ב-26 בפברואר.

חיים כץ: אנחנו באים כדי לנסות לראות מה אנחנו עושים.

חיים כץ: אתם תעבירו את מה שצריך להעביר.

חיים כץ: אנחנו ננסה לרצות את כולם.

אילן גילאון: היתה פה הצעת חוק לעשות השוואה בין שכר המינימום לקצב הנכות.

אילן גילאון: איפה הייתם כולכם?

חיים כץ: לא משנה.

חיים כץ: הייתי - - -

<אבנר עורקבי: חשוב לי עניין ההילדים.

<אבנר עורקבי: זה עולה 42 מיליון לשנה.

חיים כץ: תקשיב, אני אמרתי את מה שאמרתי.

חיים כץ: אנחנו מקימים ועדה שתיתן, אני מקווה, פתרונות בסכום הכסף שישנו, שצריך להספיק.

<אבנר עורקבי: לא, בנפרד.

<אבנר עורקבי: הילדים נפרדים.

<נירית סעדון: הילדים שקופים.

חיים כץ: נעשה מקסימום לתת פתרונות.

חיים כץ: אתם יכולים לדבר, אם אתם רוצים.

חיים כץ: זה מה ידענו להביא.

חיים כץ: פה יושבים אנשים ואני מדבר בניקיון כפיים – שלא חלמו שמביאים את זה.

חיים כץ: לא חלמו.

חיים כץ: אני מסתכל על מרגי, והוא בן אדם הגון וישר, והוא אומר לי: נכון.

<קריאות: - - -

יעקב מרגי: אנחנו מנסים לעזור לך - -

אורית סטרוק: תגיד - - -

חיים כץ: אני לא אגיד כלום.

חיים כץ: הוועדה תדון ותקבע איך מחלקים.

קארין אלהרר: אדוני היושב ראש, אני מבקשת שנציג האוצר יצהיר לפרוטוקול שזה כולל את הילדים.

חיים כץ: הוא לא יצהיר את זה, כי בשביל זה יש ועדה שתחליט איך מחלקים.

חיים כץ: אני דואג לילדים לא פחות ממך והוועדה תדאג לא פחות ממך.

חיים כץ: והצדק הוא לא אצל מישהו אחד יותר מאשר אצל אחר.

יעקב מרגי: רק שייאמר לפרוטוקול שהילדים הם חלק מדיוני הוועדה.

<יאיר פינס: מבחינתנו אין שום מניעה שחלק מהאוכלוסייה שתיהנה מאותם 100 מיליון יהיו הילדים הנכים בדרגה הכי גבוהה.

חיים כץ: ומה ההתחייבות שלכם?

חיים כץ: מה שהקראתי זו ההחייבות?

חיים כץ: מאה אחוז.

<קריאות: - - -

חיים כץ: נגמר, נגמר.

<אבנר עורקבי: הנכים יאכלו אותה פה.

<אבנר עורקבי: אתה נותן חצי לילדים וחצי - - מה הקטע פה?

חיים כץ: אתה רוצה לצעוק שתי דקות?

חיים כץ: שאני אתן לך לצעוק?

<אבנר עורקבי: לא.

<אבנר עורקבי: חצי לוקחים מהילדים וחצי מהנכים.

<אבנר עורקבי: 42 מיליון הולך לילדים.

<אבנר עורקבי: מה הלאה?

חיים כץ: אחרי שדיבר נציג האוצר אני רוצה שיו"ר ההסתדרות, שהוא שותף ראשי או אחד מאדריכלי ההסכם הזה – גם המאבק היום להגדלת התקציב הזה וגם לקביעת שכר מינימום חדש - -

<אבי ניסנקורן: צהריים טובים.

<אבי ניסנקורן: קודם כל אני חייב לחזור לבסיס.

<אבי ניסנקורן: אנחנו מדברים פה היום על העלאת שכר המינימום.

<אבי ניסנקורן: זה הדיון.

<אבי ניסנקורן: שלא נתבלבל על מה הדיון.

<אבי ניסנקורן: לא נמצאים כאן נציגים של 700 אלף עובדים, אני הנציג שלהם.

<אבי ניסנקורן: 700 אלף עובדים שמרוויחים עד 4,300 שקלים.

<אבי ניסנקורן: הם לא נמצאים פה, ואנחנו זועקים את הזעקה שלהם.

<אבי ניסנקורן: הם יעלו ל-5,000 שקלים שכר מינימום, זו העליה הכי גדולה שהיתה אי פעם, אי פעם בשכר המינימום ואני חושב שבעניין הזה זה באמת יום של בשורה לאותה אוכלוסייה ענקית, שהם בעצם 25% מהשכירים במדינת ישראל.

<קריאה: מה עם ה - - הקטנים?

חיים כץ: אני לא רוצה לשמוע אותך יותר.

חיים כץ: פה לא מדברים בלי אישור.

<אבי ניסנקורן: אחד מכל ארבעה עובדים מקבל היום עד 4,300 שקלים ואני חושב שזה דבר לא נתפס במדינת ישראל.

<אבי ניסנקורן: זו בעיה אדירה, ואנחנו עושים פה צעד חשוב מאד בכיוון.

<אבי ניסנקורן: אני מברך את כל סיעות הבית ואת יו"ר הוועדה שהתכנסו היום בשביל לאשר את ההסכם הזה בינינו לבין המעסיקים והאוצר, בשלוש קריאות.

<אבי ניסנקורן: יש עוד הרבה עוולות.

<אבי ניסנקורן: יש עוד הרבה מאד עוולות במדינת ישראל, אני חושב שאנחנו מדינה אוכלת יושביה במישור החברתי, ואין ספק שזה צעד אחד מבין הרבה צעדים שצריך לעשות.

<אבי ניסנקורן: אחת העוולות היא היחס לבעלי המוגבלויות.

<אבי ניסנקורן: זה ברור.

<אבי ניסנקורן: אנחנו צריכים לעשות הרבה דברים.

<אבי ניסנקורן: דרך אגב, לא רק כדיון עקיף אפרופו העלאת שכר המינימום אלא כדיון מרכזי ועיקרי בנושא.

<אבי ניסנקורן: זה ראוי לדיון יותר מכובד - --

אורלי לוי אבקסיס: אני אגיד לך ממה אנחנו פוחדים – שעכשיו אנחנו לפני דיון ומעלים את שכר המינימום.

אורלי לוי אבקסיס: דיון מעמיק אחרי הבחירות?

אורלי לוי אבקסיס: אתה לא תמצא חברתיים בשום קואליציה.

אורלי לוי אבקסיס: כמה קשה לנו בעניינים של היום יום בתוך הקואליציה לחפש חיילים.

אורלי לוי אבקסיס: ומה שעשיתם פה זה פשוט מדהים – אנחנו, פשוט, מנסים - - -

חיים כץ: אני יודע.

חיים כץ: אני ראיתי את הפנים של האוצר.

חיים כץ: אני הייתם מולם כל היום.

חיים כץ: אתם הייתם במליאה, ואני ישבתי מול האוצר.

חיים כץ: ראיתי מי לקח קרדיטים, ואני ישבתי מול האוצר.

אורלי לוי אבקסיס: שרים שקראו לנו "פופוליסטים", אתה זוכר?

<אבי ניסנקורן: עם כל הציניות, אני חושב שאפשר לעשות שינוי במדינת ישראל.

<אבי ניסנקורן: זה לא נפל מהשמיים שמדינת ישראל תוביל בפערי חברתיים, זה לא נפל בשמיים שיהיה יחס כזה לאנשים החלשים, כולל אוכלוסיית הנכים במדינת ישראל, כולל האנשים עם מוגבלות.

<אבי ניסנקורן: לא מהשמיים, ואפשר לעשות שינוי, ואני בטוח שאפשר לעשות שינוי, עם כל הציניות.

<אבי ניסנקורן: דרך אגב\

<אבי ניסנקורן: , מי שחושב שאי אפשר לעשות שינוי – שלא יישב בבית הזה.

שולי מועלם-רפאלי: אין ציניות.

שולי מועלם-רפאלי: אנחנו, חברי הוועדה הזו - - -

<אבי ניסנקורן: אני מאמין אמיתי באפשרות לעשות שינוי.

קארין אלהרר: נעשו שינויים - - -

<אבי ניסנקורן: לא יודע.

<אבי ניסנקורן: אני חושב שלא.

אורלי לוי אבקסיס: אתה מכיר את עבודת הוועדה?

אורלי לוי אבקסיס: אתה יודע איזה שינויים עשינו פה?

אורלי לוי אבקסיס: עשינו עבודה קשה של הוועדה הזו.

אורלי לוי אבקסיס: אתה לא יכול לבוא ולהגיד שלא נעשה שום שינוי.

<קריאות: - - -

יעקב מרגי: גם אם זה לא נאמר, זה מה שהשתמע.

שולי מועלם-רפאלי: אם היינו ציניים לא היינו יושבים פה בוועדה הזו שעות ושעות רבות.

חיים כץ: היום, החוק הזה יהפוך למספר 180, שוועדת העבודה והרווחה חוקקה ונגע בכל האוכלוסיות הכי חלשות במשק הישראלי.

חיים כץ: 180 חוקים.

אורלי לוי אבקסיס: וכנראה הציבור לא מספיק יודע את זה, כי אם הוא אומר את זה - - -

חיים כץ: הפצצה האיראנית מעניינת יותר.

<קריאות: - - -

<אבי ניסנקורן: עם כל הכבוד, חברה', אפשר להפריע לי אבל גם אני יכול להפסיק להיות מנומס.

<אבי ניסנקורן: עכשיו אני אומר, ואומר לפרוטוקולף מדינת ישראל מובילה בפערים חברתיים.

<אבי ניסנקורן: מי שרוצה לטפוח לו על הכתף אז הוא טועה.

<אבי ניסנקורן: דרך אגב, חיים כץ הוא האחרון שחושב שאני לא מכבד אותו.

<אבי ניסנקורן: הוא חבר כנסת מבחינתי מספר 1, בכנסת.

<אבי ניסנקורן: מספר 1 בכנסת.

<אבי ניסנקורן: אבל אני רוצה להגיד שהכנסת הנוכחית עשתה מעט מדי, הרבה יותר מדי מעט לעובדים ולצמצום פערים, ועל כך היתה ההערה שלי.

שולי מועלם-רפאלי: אנחנו מכירים - - -לא מתווכחים אתך.

<אבי ניסנקורן: ההערה שלי היתה על זה שהפערים החברתיים חוגגים, ואני חייב להגיד – אף אחד לא מדבר על זה בצורה רצינית בכנסת הנוכחית.

<אבי ניסנקורן: כל השיח בכנסת הנוכחית היה על יוקר מחיה.

אורלי לוי אבקסיס: לא נכון, לא נכון.

<אבי ניסנקורן: השיח שאני מכיר, המהותי.

<אבי ניסנקורן: דרך אגב, דווקא בגלל שאנחנו חושבים דומה אני רוצה לשים את הדגש על הדברים האלה, ולא לטאטא את הדברים מתחת למחצלת לא לטפוח על הכתף.

אורלי לוי אבקסיס: אנחנו האחרונים שרוצים לטאטא את הדברים.

<אבי ניסנקורן: אני אומר לך – כל השיח היה על יוקר המחיה.

<אבי ניסנקורן: רק בחודשים האחרונים השיח התחלף.

אורלי לוי אבקסיס: בגלל הבחירות.

<אבי ניסנקורן: בגלל הבחירות.

<אבי ניסנקורן: לכן אני רוצה להגיד שאנחנו פה עושים צעד מאד חשוב, אבל אנחנו בתחילת הדרך, וזה לא נפל מהשמיים, כמו שאמרתי לפני זה.

<אבי ניסנקורן: ולזה התייחסתי, לציניות.

<אבי ניסנקורן: אני כיו"ר הסתדרות – ולא היה יו"ר הסתדרות כזה, הכריז סכסוך עבודה כללי במשק על העסקת עובדים עם מוגבלות, ועובדי קבלן ושכר מינימום.

<אבי ניסנקורן: ואני מאמין בזה.

<אבי ניסנקורן: ואני הפסקתי את השביתה הכללית בגלל הבחירות, בלית ברירה.

<אבי ניסנקורן: אחרי הבחירות זה יחזור.

<אבי ניסנקורן: אז זו המהות.

<אבי ניסנקורן: לגבי הסוגיה של השלכות שכר המינימום על אנשים עם מוגבלות – וזה יכול להיות ילדים, ויכול להיות מבוגרי.

<אבי ניסנקורן: מי שמכיר אותי – גם לי יש ילדים עם מוגבלות, אז ודאי שזה קרוב לליבי.

<אבי ניסנקורן: אל"ף, זה ראוי לדיון יותר רציני מהדיון הזה.

<אבי ניסנקורן: אנחנו היום בדיון על חוק שכר מינימום.

<אבי ניסנקורן: בהשלכות שאנחנו ראינו, 100 מיליון שקל בבסיס תקציב 2015 נותן פיצוי הולם להשלכות הנוכחיות של 2015, וזאת הסוגיה, ולכן התעקשנו על התקציב הזה.

<אבי ניסנקורן: מעבר לזה, אני חושב שכל חברי הבית, החברתיים, וההסתדרות, צריכים, בלי קשר לשכר המינימום להעלות את הנושא של אנשים עם מוגבלות, אוכלוסיית הקשישים, אוכלוסיית החלשים - כל הזמן לסדר היום ולדרוש שינויים בסדר העדיפויות.

<קריאות: - - -

<אבי ניסנקורן: עם כל הכבוד, אני לא מבין למה אתם צריכים להיפגע אם אני אומר את האמת.

<אבי ניסנקורן: מה קרה?

<אבי ניסנקורן: מה אתם חושבים שהמצב כל כך - - -

<קריאות: - - -

<קריאה: תעמולה.

<אבי ניסנקורן: ולכן, אני חושב שזה המצב, והדיון פה, לדעתי, עם כל הכבוד, צריך להתמקד בשכר המינימום, וצריך אחר כך לעשות דיון על אנשים עם מוגבלות.

אילן גילאון: - - - אני מסכים אתך במאה אחוז.

יעקב מרגי: אבל אתה צריך להבין אותם.

יעקב מרגי: - - נציג הסתדרות.

יעקב מרגי: זה שיש היום אחד שצועק - - -

<אבי ניסנקורן: - - -

<קריאות: - - -

חיים כץ: אני קראתי פה את הסיכום.

חיים כץ: כשדנו, היועץ המשפטי לממשלה אמר שאני לא יכול להיות חבר בוועדה.

חיים כץ: אנחנו לפני בחירות והעניין הוא פוליטי.

חיים כץ: אני לא יודע מה זה פוליטי – וכל זה זה לא פוליטיקה?

חיים כץ: - -

<נעה בן שבת: צוות בין משרדי שיגיש המלצות לממשלה הבאה - - -

חיים כץ: אז מה?

חיים כץ: אני בא מטעם?

קארין אלהרר: בעיקרון, מבחינה משפטית טהורה הוא צודק.

חיים כץ: ואז אנחנו יכולים לעשות משהו אחר, שזה יהיה מותנה באישור.

<קריאות: - - -

אורלי לוי אבקסיס: ומה עם יועצים משפטיים של הוועדות?

חיים כץ: יכול להיות שאני אשלח במקום - - -טוב, אנחנו נתאם את זה וננסה לפתור את הבעיה.

חיים כץ: אני לא אהווה המכשול לפתרון.

חיים כץ: יחד עם זה אנחנו רוצים לקרוא את החוק ולהעביר אותו.

<אבנר עורקבי: אין בעיה, אם זה כולל מה ש - - -

<דורון יהודה: מקבלים את מה שאתה אומר, אני רק מבקש דבר אחד - נכים שלא יעמדו בגלל העליות האלה במסגרת של התשלום לעובד הזר, יכולים להיתבע.

<דורון יהודה: אני רוצה לקבל פה החלטה - - -

חיים כץ: אתה לא יכול לקבל פה כלום, מעבר למה שאמרתי.

חיים כץ: ולכן, נמצא פתרון מקומי בוועדה.

אורלי לוי אבקסיס: אמרת שני נציגים של הוועדה - - -

חיים כץ: כל הגופים - משרד המשפטים, גם באוצר שמחים מאד שאני לא אהיה.

חיים כץ: את לא מבינה בכלל כמה הם שמחים שאני לא אהיה.

<קריאות: - - -

חיים כץ: יחד עם זה נמצא פתרון, נבדוק את זה עם היועצים המשפטיים, אם אני כן אוכל להיות – אני אהיה, ואם לא אוכל להיות – לא אהיה.

חיים כץ: נמצא פתרון לעניין הזה.

חיים כץ: כמו שאמרתי – נציגי הנכים יוזמנו.

חיים כץ: יביעו את דעתם.

חיים כץ: ולכן נעבור להקראה ונאשר את הצעת החוק.

אורי מקלב: אני רוצה להציע הצעה – שלא יחול החוק הזה לפני - - הם צריכים, האנשים האלה – צריכים לשלם.

קארין אלהרר: זה יהיה לפני.

אורי מקלב: אנחנו יודעים מה טיבן של ועדות - - -

<קריאות: - - -

חיים כץ: מאחר ואנחנו כולנו תותחים, וכולנו משיאים עצות, אז הנה, אני מודיע לכם – עכשיו יש הפסקה בדיון.

חיים כץ: הדיון הופסק בשעה 15:23 והתחדש לאחר 20 דקות)

חיים כץ: אני מחדש את הישיבה.

חיים כץ: אני מודה למשרדי הממשלה שחזרו בהם מכוונתם לשנות כל מיני דברים שסוכמו.

חיים כץ: אנחנו מודים להם.

חיים כץ: לפני שיצאנו להפסקה, חבר הכנסת מקלב רצה להגיש הסתייגות דיבור, אז בבקשה, תחזור על הדברים.

חיים כץ: בבקשה, אדוני.

אורי מקלב: ההסתייגות הראשונה מדברת על כך שלא להעלות את שכר המינימום של מעסיקים של עובדים זרים בתחום הסיעוד.

אורי מקלב: אני לא עושה את זה לחלופין ומציג הסתייגות שניה - כל זמן שהוועדה לא תחליט לגבי מקבלי השר"מ - לא נחייב את המעסיקים של העובדים הזרים בהעלאת שכר המינימום.

<נעה בן שבת: כלומר, שני מועדים של אי תחולה – אי תחולה, בכלל, של הוראת השעה, כל עוד לא הועלו - - -

חיים כץ: עוד הסתייגויות?

אילן גילאון: אנחנו נמנעים.

אילן גילאון: אנחנו בתענית הסתייגויות.

שולי מועלם-רפאלי: מוותרים.

אילן גילאון: יש לנו אלף הסתייגויות

חיים כץ: נעלה להצבעה את ההסתייגות הראשונה של חבר הכנסת מקלב.

חיים כץ: בעד – אין

חיים כץ: נמנעים –אין

חיים כץ: ההסתייגות הראשונה של חבר הכנסת מקלב לא התקבלה.

חיים כץ: מי בעד ההסתייגות השניה?

חיים כץ: בעד –אין

חיים כץ: נמנעים –אין

חיים כץ: ההסתייגות השניה לא התקבלה

<קריאות: - - -

חיים כץ: יש לך הסתייגויות, אתה יכול לדבר במליאה.

חיים כץ: אנחנו רוצים לעבור להקראת החוק.

אורלי לוי אבקסיס: אבל גם אני מבקשת להוסיף הסתייגות.

אורלי לוי אבקסיס: על אותם ילדים.

קארין אלהרר: אבל הם בפנים, אורלי.

<קריאות: - - -

אורית סטרוק: מה שאמרת לנו לפני כן - - ?

חיים כץ: כל מה שאמרתי לפני כן, זה בפרוטוקול.

חיים כץ: אני סומך על אבי ניסנקורן, רק רציתי לשנות תאריך והם חזרו בהם, והתאריך נשאר, והכל בא על מקומו בשלום.

חיים כץ: נעבור להקראת החוק.

<נעה בן שבת: אני קוראת: הצעת חוק שכר מינימום (העלאת סכומי שכר מינימום – הוראת שעה), התשע"ה–2015 העלאת סכומי שכר מינימום 1.

<נעה בן שבת: בתקופת תוקפו של חוק זה יקראו את חוק שכר מינימום, התשמ"ז–1987‏ (להלן – החוק העיקרי), כך: (1) בסעיף 1, במקום ההגדרה ""שכר מינימום", לחודש" יקראו: ""שכר מינימום", לחודש – סכום כמפורט להלן, לפי העניין: (1) בתקופה שמיום י"ב בניסן התשע"ה (1 באפריל 2015) עד יום כ"א באדר ב' התשע"ו (31 במרס 2016) – סכום השווה ל-4,650 שקלים חדשים, כפי שהוא מוגדל במהלך התקופה האמורה בפסקה זו, על פי סעיף 4 (בהגדרה זו – הסכום בתקופה הראשונה); (2) בתקופה שמיום כ"ב באדר ב' התשע"ו (1 באפריל 2016) עד יום כ"ד בסיוון התשע"ו (30 ביוני 2016) – הסכום בתקופה הראשונה או סכום השווה ל-47.5 אחוזים מהשכר הממוצע כפי שהוא ביום כ"ב באדר ב' התשע"ו (1 באפריל 2016), כפי שהם מוגדלים במהלך התקופה האמורה בפסקה זו, על פי סעיף 4, לפי הגבוה מביניהם (בהגדרה זו – הסכום בתקופה השנייה); (3) בתקופה שמיום כ"ה בסיוון התשע"ו (1 ביולי 2016) עד יום ב' בטבת התשע"ז (31 בדצמבר 2016) – הסכום בתקופה השנייה או סכום השווה ל-4,825 שקלים חדשים, כפי שהם מוגדלים במהלך התקופה האמורה בפסקה זו, על פי סעיף 4, לפי הגבוה מביניהם; (4) בתקופה שמיום ג' בטבת התשע"ז (1 בינואר 2017) עד תום תוקפו של חוק שכר מינימום (העלאת סכומי שכר מינימום – הוראה הוראת שעה), התשע"ה–2015 (בחוק זה – הוראת השעה) – סכום השווה ל-5,000 שקלים חדשים, כפי שהוא מוגדל במהלך התקופה האמורה בפסקה זו, על פי סעיף 4;"; 2.

<נעה בן שבת: בסעיף 3 – (א) בסעיף קטן (ב), אחרי פסקה (3) יקראו: "(4) רכיב שכר כאמור בפסקאות (1) עד (3) או לפי סעיף קטן (ד) שאינו בא בחשבון שכר המינימום מכוח חוזה עבודה, הסכם קיבוצי או הסדר, קיבוצי או אישי, לרבות הסדר חד–צדדי (בסעיף זה – תוספת מוחרגת);" אני אסביר, למרות שמוסבר בדברי ההסבר: אנחנו מדברים על אותן תוספות שהיו אמורות להיות בתוך שכר המינימום מטבען, אבל ההסכם שנתן אותם יכול להיות גם הסדר חד צדדי, אבל אותו הסדר שנתן אותן קבע מראש שהן מוחרגות מעל שכר המינימום.

<נעה בן שבת: תוספות כאלה יובאו כעת בחשבון בתוך רכיב שכר המינימום, ואחרי זה נראה איזה פיצוי שניתן כדי לשמור על מניעת ירידה בשכר.

<נעה בן שבת: "(5) הפרשי הוראת השעה; בסעיף זה – "הפרשי הוראת השעה" – ההפרש החיובי, אם קיים, בין הסכום הבסיסי לבין ובין הסכום המתקבל משאר מרכיבי השכר האחרים המובאים בחשבון בחישוב שכר מינימום לפי סעיף קטן זה או סעיף קטן (ד), לפי העניין, למעט תוספת מוחרגת.

<נעה בן שבת: "; "הסכום הבסיסי" – סכום שכר המינימום אשר העובד היה זכאי לו אלמלא הוראת השעה, כפי שהוא מעודכן במועדים האמורים בסעיף 6(4) על פי הסכום המעודכן המפורסם לפי סעיף 6 (4)."; אני אסביר פה בקיצור שאנחנו מדברים על מצב שבו אנחנו עושים חישוב תיאורטי – זה אותו סכום שאילו שכר המינימום היה מחושב לולא הוראת השעה, כלומר – לפי 47.5% מהשכר הממוצע, הוא הסכום שמשמש לנו כבסיס, אם היינו מוסיפים לו את אותה תוספת שהיתה מוחרגת ועכשיו היא מובאת בחשבון בתוך שכר המינימום - - סליחה.

<נעה בן שבת: רכיבי השכר, שכר המינימום הבסיסיים, היו צריכים להשלים אותם – אותו סכום של השלמת שכר שהיה נדרש כדי להגיע לסכום הבסיסי, שכר המינימום התיאורטי שהיה חל אלמלא הוראת השעה.

<נעה בן שבת: אני אסביר שוב – אנחנו מדברים על סכום שהוא ההפרש שהיה נדרש אילו היינו נשארים ברכיבי השכר האחרים - - -

חיים כץ: שכר המינימום של 4,300 הוא שכר מינימום מוגדר שיש הרבה מאד רכיבים שלא נכנסים בו.

חיים כץ: אחד הרכיבים שלא נכנסים בו זה הסכם השכר האחרון במגזר הציבורי, שהיה, של ה-5%.

חיים כץ: לצורך העניין אמרו – הכסף הזה איננו.

חיים כץ: אם את עולה ב-2% או 1% -לצורך העניין לא מחשיבים את זה.

חיים כץ: 4,300 שקל היה ללא תוספת הוותק, ללא ההסכם הקיבוצי.

חיים כץ: לצורך העניין, במקרה הזה, אנחנו מחריגים את ה-5% בהסכם המגזר הציבורי, של הפעם שעברה.

חיים כץ: הוא ייכלל.

חיים כץ: לצורך העניין, יעבור את ה-5,000 – הוא לא יקבל.

חיים כץ: באה המדינה ואומרת – אתה משלם שכר מינימום, קורא לה 4,300 אבל יש אנשים שמקבלים 15,000 ואנחנו רוצים לעשות סדר.

חיים כץ: אז עשו סדר חלקי.

חיים כץ: ההסתדרות הגיעה להסכמה עם המעסיקים על סדר חלקי.

חיים כץ: אמרו – יהיו רכיבים שעד היום ל-4,300 החשבנו אותם כאילו הם לא קיימים, והיום, לצורך ה-5,000 נחשוב כאילו הם קיימים.

חיים כץ: ואז הם יקבלו את היתרה.

חיים כץ: אם זה 200 שקל, אז במקום לקבל 700 שקל הוא יקבל 500 שקל.

חיים כץ: יוסיפו את ה-200 שקל שלא ספרו לסכום שעכשיו כן סופרים.

אורלי לוי אבקסיס: זאת אומרת, באיזשהו אופן, גם נוגסים.

<אבי ניסנקורן: לא, אני אסביר.

<אבי ניסנקורן: אני יכול להסביר?

<אבי ניסנקורן: קודם כל, שכר המינימום יהיה 5,000 לכולם, לא משנה איפה אתה עובד.

<אבי ניסנקורן: לגבי החרגות שהיו עד היום בחוק – ממשיכות להיות.

<אבי ניסנקורן: בוותק הוחרג גם לעניין ה -5,000 ממשיך להיות מוחרג גם לעניין ה-5,000.

<אבי ניסנקורן: עבודה נוספת – הוחרגה, וממשיכה להיות מוחרגת.

<אבי ניסנקורן: היו החרגות הסכמיות, לא על פי חוק.

<אבי ניסנקורן: לעניין ההחרגות ההסכמיות אנחנו הסכמנו שלצורך העליה הרגילה שהיתה נובעת גם ככה מ-47.5%, ההחרגות ההסכמיות ממשיכות לחול, לא קרה כלום.

<אבי ניסנקורן: עניין התוספת החריגה בין 47.5 ל-5,000 – ההחרגות ההסכמיות לעניין התוספת החריגה לא יחולו.

<אבי ניסנקורן: זאת אומרת, אנשים יעלו ל-5,000 פלוס החרגות על פי החוק, וההחרגות ההסכמיות לא יחול לעניין הדלתא בין 47.5 ל-5,000 כהוראת שעה.

<אבי ניסנקורן: זה הסיפור.

<נעה בן שבת: הפרשי הוראת השעה הם בעצם הסכום שהיה נדרש כהשלמת שכר מינימום אם היה השכר התיאורטי ורק לפי רכיבי השכר המקוריים, היסודיים.

<נעה בן שבת: אני ממשיכה בקריאה: "(ב) בסעיף קטן (ד), במקום "שכר העבודה הרגיל ללא תוספות" יקראו "שכר העבודה הרגיל הכולל את התוספת המוחרגת בלא תוספות אחרות";" זה בסעיף שמתייחס לשכר עבודה רגיל, בכל זאת אומרים – התוספת המוחרגת כן מובאת בחשבון.

<נעה בן שבת: אני ממשיכה בקריאה: "(ג) אחרי סעיף קטן (ד) יקראו: "(ה) עובד זכאי להפרשי הוראת השעה; דין הפרשי הוראת השעה כדין השלמת השכר אשר היתה משתלמת לעובד לפי חוק זה כתוצאה מחישוב שכר המינימום אלמלא הוראת השעה.

<נעה בן שבת: (ו) הוראות סעיף זה אשר קובעות שתוספת מוחרגת תובא בחשבון בחישוב שכר מינימום, יחולו על אף האמור בכל דין, לרבות הוראות סעיף 11, והוראות מכוח חוזה עבודה.

<נעה בן שבת: ..."

אורלי לוי אבקסיס: למה זה לא סעיף סגור?

אורלי לוי אבקסיס: כל פעם - - להוסיף לשם מה מוחרג ומה לא.

חיים כץ: כי אנחנו רוצים שזה יהיה פתוח.

אורלי לוי אבקסיס: למה?

חיים כץ: כדי להכניס עוד פעם רכיבי שכר שלא החשיבו אותם.

אורלי לוי אבקסיס: אבל זה גם יכול לעבוד הפוך.

חיים כץ: לא יכול לעבוד הפוך.

חיים כץ: הסתדרות עושה את הסכמי העבודה.

<נעה בן שבת: אלה תוספות שמטבען היו צריכות להיות בתוך שכר המינימום - - -

חיים כץ: אנחנו לא רוצים.

חיים כץ: נוח לנו שזה ככה.

חיים כץ: נוח לנו.

חיים כץ: נוח לנו שלא יכניסו את הוותק - - -נוח לנו.

אורלי לוי אבקסיס: גם עכשיו אנחנו לא מכניסים את הוותק.

אורלי לוי אבקסיס: עכשיו התוספות האחרות יכולות - - -

חיים כץ: לא יכול שום דבר.

חיים כץ: יש הסכם מוגדר, ואנחנו, להוציא את הסכמי השכר שלא החשבנו אותם לצורך הסכם שכר המינימום ועכשיו הן נחשבות – כל שאר הרכיבים לא נחשבים.

אילן גילאון: מה ההבדלים בין זה ובין מה שחתמתם עם המגזר הפרטי?

<אבי ניסנקורן: אותו הדבר.

<נעה בן שבת: ממשיכה בקריאה: "(ו) הוראות סעיף זה אשר קובעות שתוספת מוחרגת תובא בחשבון בחישוב שכר מינימום, יחולו על אף האמור בכל דין, לרבות הוראות סעיף 11, והוראות מכוח חוזה עבודה, חוזה קיבוצי, הסדר קיבוצי או אישי".

<נעה בן שבת: אנחנו מדברים פה על אותו סעיף 11 שאמר שהזכויות על פי החוק באות להוסיף על זכויות מכוח הסכמים, למשל הסכמים קיבוציים, עכשיו אנחנו אומרים שלמרות זאת, למרות מה שכתוב בהסכם הקיבוצי - -

חיים כץ: הוראת שעה.

<נעה בן שבת: הוראת שעה, זה מתגבר על ההוראה.

<נעה בן שבת: אני ממשיכה בקריאה: "(3) בסעיף 6 – , (א) במקום פסקה (1) יקראו: "(1) שכר המינימום המעודכן למועד תחילתן של כל אחת מהתקופות המנויות בפסקאות (1), (2), (3) ו-(4) להגדרה ""שכר מינימום", לחודש";"; (ב) אחרי פסקה (3) יבוא: "(4) הסכום הבסיסי כהגדרתו בסעיף 3(ד)(5), המעודכן ליום 1 באפריל של כל שנה".

<נעה בן שבת: כי אותו סכום בסיסי שלפיו מחושב כמה היתה השלמת השכר התיאורטית שהיתה משתלמת אם היינו נשארים בהסכם הקודם – הוא, כמובן, מתעדכן ב-1 באפריל כל שנה, מכיוון שהוא כמו שכר המינימום.

<נעה בן שבת: אני ממשיכה בקריאה: "תחילה ותוקף תחילתו של חוק זה ביום י"ב בניסן התשע"ה (1 באפריל 2015) והוא יעמוד בתוקפו עד היום הקודם ליום הקובע; לעניין זה, "היום הקובע" – היום שבו שכר המינימום לחודש שהיה משולם לפי החוק העיקרי, אלמלא הוראות סעיף 1, עולה על שכר המינימום לחודש כאמור בפסקה (4) להגדרה ""שכר מינימום", לחודש", שבסעיף 1(1).

<נעה בן שבת: ".

<קובי אמסלם: נשמעו כאן כמה הערות, אולי בכל זאת אני אסביר, בשלוש דקות.

<קובי אמסלם: אז זו כמו עוגה עם שלוש קומות.

<קובי אמסלם: יש את שכבת הבסיס שהיא 47.5% מהשכר הממוצע במשק, מה שאומר שכל עדכון – וגם עכשיו יהיה, ב-1 באפריל, שכר המינימום ממשיך לעלות, ועולם כמנהגו נוהג, לעניין העדכון הזה.

<קובי אמסלם: מה שהיה מוחרג לפי חוק או הסכם – או לא מוחרג ימשיך - - -

חיים כץ: ימשיך להתנהל כפי ה-47.5.

אורלי לוי אבקסיס: פרט ל- ?

<קובי אמסלם: השכבה השניה היא ההעלאה - - כמו שאבי ניסנקורן אמר – שכר המינימום עולה ל-5,000 אבל נוצרו לנו, ברבות השנים, שני מסלולים שכרסמו בחישוב האמיתי של שכר המינימום.

<קובי אמסלם: צריך לומר ש - -וגם כשאנחנו סברנו שנכון לקדם את סוגיית שכר המינימום, דיברנו על אלה שבאמת מרוויחים שכר מינימום, ולא על אלה שרחוקים משכר המינימום ורואים אותו - - -

חיים כץ: אז תגיע גם ל-52%?

<קובי אמסלם: לא.

<קובי אמסלם: עוד לא.

חיים כץ: אבל אתה תגיע.

חיים כץ: למה, למה שלא תגיע גם ל-52%?

<קובי אמסלם: זה בכנסת הבאה.

אילן גילאון: ככל שאתה מסביר אנחנו מבינים פחות.

אורלי לוי אבקסיס: זאת אומרת שיש אנשים שמצבם לא ישתנה בכלל, כי כבר היום הם כאילו מעל שכר המינימום.

אורלי לוי אבקסיס: מה שהיום הם מקבלים כהשלמות לשכר מינימום, מחר הם לא יקבלו את זה.

<קובי אמסלם: לא.

אורלי לוי אבקסיס: אבל אתה תחשב להם סעיפים מסוימים שלא נחשבו.

חיים כץ: לא יהיה אחד שיורד בשכר, כולם עולים.

אורלי לוי אבקסיס: אבל יהיו כאלה שלא יעלו.

<קובי אמסלם: כולם עולים.

<קובי אמסלם: השאלה בכמה עולים, זה בדיוק העניין.

חיים כץ: אין כאלה שיורדים.

חיים כץ: בשלוש הפעימות כולם יעלו, כולם.

חיים כץ: יהיו כאלה שלא יעלו בפעימה הזו, אלא ב-33 שקלים בגלל השכר הממוצע שעולה ל-47.5%.

חיים כץ: עכשיו אנחנו נשחיל אותו ונביא לו גם את ה-52%.

<נעה בן שבת: שתי הבהרות – איפה שהוראת השעה הם בעצם מקבלים את אותו מעמד שהיה ניתן להשלמת שכר.

<נעה בן שבת: זאת אומרת, זה לא שהוא פוגע בכל המעטפת של אותם תשלומים.

<נעה בן שבת: עובד שהיה מקבל אותם להשלמת שכר, ימשיך לקבל אותם לעניין פנסיה, ואנחנו לא מדברים פה על הסדרים שיש בהם שכר מינימום ענפי, או משהו או שמעבר לשכר מינימום, זה לא נפגע.

<נעה בן שבת: הדברים האלה לא נפגעים.

<נעה בן שבת: ייתכן שיהיו עובדים שיקבלו, גם אחרי ההסדר הזה, ועם הוספת ה - - המוחרגת גם - - השלמת הכנסה.

חיים כץ: את עושה צחוק?

חיים כץ: 60% מהעובדים במגזר הציבורי יקבלו תוספת השלמה.

חיים כץ: לא ייתכן ויהיו - - -הוא לא משפיע על תוספת ההשלמה.

חיים כץ: מי שקיבל תוספת השלמה ימשיך לקבל את תוספת ההשלמה, כי אם הוא מקבל בגין ההסכם הזה - - -

אורלי לוי אבקסיס: יש לי תחושה ששמעתי אותך מדבר בדיוק על התוספות האלה, שעכשיו, באיזשהו אופן, במקום לתת 700 - - 500.

חיים כץ: אני רוצה להגיד לך שיש לי דיבור עם יו"ר ההסתדרות, והוא ינסה, זה כבר לא יהיה בכנסת הזו – לממש את הצעת החוק שאני הגשתי ולבטל את תוספת ההשלמה, ולקבוע את המינימום הבסיסי.

חיים כץ: זאת אומרת, שכר יסוד בסיסי דרגה תחילית, יהיה שכר המינימום.

חיים כץ: לקחת את שכר המינימום, להגיד – זו הדרגה הבסיסית, התחילית, ומנה רק עולים.

חיים כץ: אני הנחתי הצעת חוק כזו, חבל שלא הצלחתי להעביר אותה.

חיים כץ: אני מאמין שיו"ר ההסתדרות יעשה את עבודתו נאמנה, ימשיך לעשות את עבודתו, וידאג שזה אכן יקרה.

חיים כץ: מי בעד הצעת החוק?

חיים כץ: בעד – 9

חיים כץ: נמנעים –אין

חיים כץ: <

חיים כץ: 9 חברי כנסת תמכו בהצעת החוק כהכנה לקריאה השניה והשלישית.

חיים כץ: אני מקווה שזה יעבור היום במליאה.

חיים כץ: תודה רבה, הישיבה נעולה.